Medicul dumneavoastră va lua în considerare istoricul medical și simptomele actuale, apoi va examina articulațiile și va verifica sensibilitatea, dacă există tumefacţii sau căldură locală, gradul de mobilitate, prezența sunetelor (crepitaţii) la mobilizare, instabilitatea articulară sau prezența fenomenelor de „blocaj” articular. Confirmarea artrozei se face printr-o radiografie articulară, însă nu întotdeauna această este necesară. De multe ori diagnosticul este clar încă de la momentul examinării, iar radiografia se face mai degrabă pentru a evalua cât de avansată este artroza. Nu există analize de laborator care să pună diagnosticul de artroză. Ecografia articulară esta o investigație la îndemână, neiradianta, ușor de efectuat și care poate evidenția unele semne de artroză și mai ales poate detecta prezența lichidului inflamator în articulații sau prezența chistelor în vecinătatea articulațiilor. Nu este necesară examinarea RMN pentru diagnosticul artrozelor.